## Rješenje o određivanju područja stalnog međunarod­nog cestovnog graničnog prijelaza I. kategorije Stara Gradiška

### NN 99/2006 (11.9.2006.), Rješenje o određivanju područja stalnog međunarod­nog cestovnog graničnog prijelaza I. kategorije Stara Gradiška

# POLICIJSKA UPRAVA BRODSKO-POSAVSKA

**2277**

Na temelju članka 15. stavka 2. Zakona o nadzoru državne granice (»Narodne
novine«, broj 173/03), a u svezi s člankom 7. Pravilnika o uvjetima i načinu
određivanja područja graničnog prijelaza (»Narodne novine«, broj 150/04),
Policijska uprava brodsko-posavska donosi:

## RJEŠENJE

### O ODREĐIVANJU PODRUČJA STALNOG MEĐUNARODNOG CESTOVNOG GRANIČNOG PRIJELAZA I. KATEGORIJE STARA GRADIŠKA

Članak 1.

Područje stalnog međunarodnog cestovnog graničnog prijelaza I. kategorije Stara
Gradiška obuhvaća otvoreni prostor na kojem se nalazi državna cesta D-5, koja se
proteže od državne granice s Republikom Bosnom i Hercegovinom do 620,60 m u
dubini teritorija Republike Hrvatske, s pripadajućim zelenim površinama.

Članak 2.

Ukupna površina stalnog međunarodnog cestovnog graničnog prijelaza I. kategorije
Stara Gradiška iznosi 20 396 metara kvadratnih.

Članak 3.

Područje stalnog međunarodnog cestovnog graničnog prijelaza I. kategorije Stara
Gradiška obuhvaća katastarske čestice: 241/1, 224 k.o. Donji Varoš, te dijelove
katastarskih čestica 184/53, 184/60, 184/61, k.o. Uskoci i graniči s
katastarskim česticama 241/1, 207, 183, 184/54 i 184/59 k.o. Uskoci i česticama
379/3, 408/1, 408/2 i 408/3 k.o. Donji Varoš.
Područje graničnog prijelaza obuhvaća i prostor istočno i zapadno od prometnice
D-5, gledano u pravcu R. Bosne i Hercegovine namijenjen za obavljanje poslova
policije i carine s posebno uređenim površinama za zaustavljanje.
Na području graničnog prijelaza nalazi se dio mosta preko rijeke Save u dužini
od 119,95 m, te nadstrešnica ispod koje je u centralnom dijelu smješteno 6
kontrolnih kućica za obavljanje poslova policije i carine s pripadajućim
rampama, te jarbol sa zastavom RH, 2 vage za odvagu vozila, telefonska govornica
te 4 fiksna sanitarna čvora.
Ispod istočnog dijela nadstrešnice nalazi se 1 kontrolna kućica carine, te 9
kontejnera koje koriste djelatnici carine, policije, veterinarske inspekcije,
inspekcije za zaštitu bilja, djelatnici špedicije te djelatnici pošte.
Ispod zapadnog dijela nadstrešnice nalazi se 6 kontejnera koje koriste
djelatnici policije, carine te služe za održavanje čistoće.
Granični prijelaz ima 5 ulaznih i 5 izlaznih prometnih traka, od kojih se ispod
centralnog dijela nadstrešnice nalazi 6 traka za promet putničkih vozila i
autobusa, dok se u istočnom i zapadnom dijelu nalaze po dva traka za
prometovanje teretnih vozila.
Sjeverno od nadstrešnice, lijevo i desno od ceste D-5 nalaze se ulazno-izlazni
carinski terminal sa po 20 parkirnih mjesta namijenjenih za kontrolu vozila i
robe u robnom prometu, a sjeverno na ulazu u izlazni terminal nalazi se kolska
vaga i kontrolna kućica carine, dok se na izlazu s ulaznog terminala nalazi
kontrolna kućica carine.
Južno od nadstrešnice, s desne strane nalazi se parkirališni prostor od 12
parkirnih mjesta namijenjenih za pregled vozila i robe u putničkom prometu, dok
se s lijeve strane nalazi parkirališni prostor s 14 parkirnih mjesta.

Članak 4.

Stupanjem na snagu ovog Rješenja prestaje važiti Pravilnik o određivanju
područja stalnog međunarodnog cestovnog graničnog prijelaza Slavonski Brod
(»Narodne novine«, broj 35/03).

Članak 5.

Ovo Rješenje stupa na snagu osmog dana od dana objave u »Narodnim novinama«.

Broj: 511-11-03-5/6-3755/2-06.
Slavonski Brod, 5. lipnja 2006.

Načelnik
**Mijo Kršić**, v. r.

Rješenje, NN 99/2006-2277